**Zmluva na Dodanie hardvéru a licencií**

uzatvorená podľa § 409 a nasl. zákona č. 513/1991 Zb. Obchodného zákonníka v znení neskorších predpisov a podľa zákona č. 343/2015 Z. z. o verejnom obstarávaní a o zmene a doplnení niektorých zákonov

Číslo zmluvy: 2022/197

(ďalej len „**zmluva**“)

medzi zmluvnými stranami:

**Predávajúci:**

Názov:

Sídlo:

Zastúpený:

IČO:

DIČ:

Bankové spojenie:

Číslo účtu (IBAN):

Registrácia:

(ďalej v texte tiež ako „**predávajúci**“)

a

**Kupujúci:**

Názov: Slovenská republika zastúpená Ministerstvom financií Slovenskej republiky

Sídlo: Štefanovičova 5, 817 82 Bratislava 15, Slovenská republika

Zastúpený: Veronika Gmiterko, MBA, generálna tajomníčka služobného úradu

IČO: 00151742

Bankové spojenie: Štátna pokladnica

Číslo účtu (IBAN): SK59 8180 0000 0070 0000 1400

 SK93 8180 0000 0070 0019 1005

(ďalej v texte tiež ako „**kupujúci**“)

(predávajúci a kupujúci spolu ďalej v texte tiež ako „**zmluvné strany**“)

**Článok I.**

**Úvodné ustanovenie**

1. Táto zmluva sa uzatvára na základe vyhláseného verejného obstarávania prostredníctvom jedného z postupov upravených v zákone č. 343/2015 Z. z. o verejnom obstarávaní a o zmene a doplnení niektorých zákonov, v znení neskorších predpisov (ďalej len „zákon o verejnom obstarávaní“) na obstaranie zákazky s názvom Dodanie hardvéru a licencií pre účely projektu „Zvýšenie úrovne informačnej a kybernetickej bezpečnosti MF SR“ vyhlásenej oznámením o vyhlásení verejného obstarávania uverejneným vo Vestníku verejného obstarávania].
2. Predávajúci sa zaväzuje za podmienok dohodnutých v tejto zmluve, v súťažných podkladoch verejného obstarávania s názvom Dodanie hardvéru a licencií pre účely projektu „Zvýšenie úrovne informačnej a kybernetickej bezpečnosti MF SR“, ako aj v ponuke predávajúceho ako víťazného uchádzača, dodať kupujúcemu počas platnosti a účinnosti tejto zmluvy predmet zmluvy tak, ako je to uvedené v príslušných ustanoveniach tejto zmluvy a jej prílohách.

**Článok II.**

**Predmet zmluvy**

1. Predmetom tejto zmluvy je záväzok predávajúceho dodať kupujúcemu nové zariadenia, vrátane súvisiacich licencií a podpory, a to: technické zariadenie: (i) 8 ks kompatibilný a integrovateľný blade do serverovej blade infraštruktúry, (ii) 2 ks Hyperkonvergovaného riešenia (HCI), (iii) datacentrový sieťový prepínač (iv) 16 ks licencií - Hypervízor (virtualizačná platforma) (ďalej ako „technické zariadenie“ v príslušnom gramatickom tvare alebo „predmet zmluvy“). Technické zariadenie sa predávajúci zaväzuje dodať podľa špecifikácie uvedenej v Prílohe č. 1 tejto zmluvyna miesto určené kupujúcim. Podrobný opis, množstvo a technická špecifikácia predmetu zmluvy je uvedená v Prílohe č. 1 tejto zmluvy, ktorá tvorí jej neoddeliteľnú súčasť.
2. Súčasťou dodania predmetu zmluvy je aj poskytovanie súvisiacej servisnej podpory a hardvérovej podpory počas záručnej doby v trvaní 24 mesiacov, ktorá je bližšie špecifikovaná v článku VI. a v Prílohe č. 1 tejto zmluvy.
3. Predávajúci sa zaväzuje, že za podmienok dohodnutých v tejto zmluve kupujúcemu dodá technické zariadenia podľa bodu 1 tohto článku II. a prevedie na kupujúceho vlastnícke právo k nim. Kupujúci sa predávajúcemu zaväzuje za riadne dodaný predmet zmluvy zaplatiť kúpnu cenu uvedenú v čl. V ods. 4. tejto zmluvy.
4. Zmluvné strany uzatvárajú túto zmluvu za podmienok tak, ako je to ďalej uvedené v tejto zmluve.

**Článok III.**

**Povinnosti zmluvných strán**

1. Predávajúci sa zaväzuje, že je povinný strpieť výkon kontroly/auditu súvisiaceho s plnením podľa tejto zmluvy kedykoľvek počas platnosti a účinnosti Zmluvy o poskytnutí nenávratného finančného príspevku č. Z311071ACY5 uzatvorenej dňa 02.07.2021 kupujúcim ako prijímateľom nenávratného finančného príspevku (ďalej aj len „Zmluva o poskytnutí NFP“), a to zo strany oprávnených osôb na výkon tejto kontroly/auditu v zmysle príslušných právnych predpisov Slovenskej republiky a Európskej únie, najmä zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov a vyššie uvedenej Zmluvy o poskytnutí NFP a jej príloh vrátane Všeobecných zmluvných podmienok a poskytnúť im riadne a včas všetku potrebnú súčinnosť.
2. Zmluvné strany berú na vedomie a rešpektujú, že predmet zmluvy je financovaný z fondov EÚ a že výsledok verejného obstarávania, ako aj táto zmluva, bude predmetom kontroly verejného obstarávania zo strany príslušného oprávneného orgánu. Ak výsledok predmetnej kontroly nebude kladný, alebo oprávnené orgány odhalia akúkoľvek nezrovnalosť, je ktorákoľvek zo zmluvných strán oprávnená od zmluvy odstúpiť.
3. Predávajúci sa zaväzuje, že predmet zmluvy bude dodaný v súlade s platnou legislatívou:
* Vyhláška č.85/2020 Z. z. o riadení projektov,
* Vyhláška č.78/2020 Z. z. o štandardoch pre informačné technológie verejnej správy v znení vyhlášky č. 546/2021 Z. z. v znení vyhlášky č. 546/2021 Z. z.,
* Vyhláška č.179/2020 Z. z. o obsahu bezpečnostných opatrení ITVS,
* Zákon č. 69/2018 Z. z. o kybernetickej bezpečnosti.
1. Predávajúci berie na vedomie, že finančné prostriedky kupujúceho, určené na zaplatenie celkovej ceny predmetu zmluvy podľa čl. II ods. 1 a 2 tejto zmluvy sú finančné prostriedky z Európskeho fondu regionálneho rozvoja (Operačný program Integrovaná infraštruktúra v rámci operačnej osi 7 Informačná spoločnosť pre programové obdobie 2014 – 2020) a zároveň sú finančné prostriedky zo štátneho rozpočtu Slovenskej republiky. Predávajúci berie na vedomie, že podpisom tejto zmluvy sa stáva súčasťou Systému riadenia európskych štrukturálnych a investičných fondov a Systému finančného riadenia. Predávajúci zároveň berie na vedomie, že na použitie prostriedkov, kontrolu použitia týchto prostriedkov a vymáhanie ich neoprávneného použitia alebo zadržania sa vzťahuje režim upravený v osobitných predpisoch, napr. zákon č. 357/2015 Z. z. o finančnej kontrole a o audite a o zmene a doplnení niektorých zákonov v znení neskorších právnych predpisov, zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších právnych predpisov, zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších právnych predpisov, zákon č. 528/2008 Z. z. o pomoci a podpore poskytovanej z fondov Európskeho spoločenstva v znení neskorších predpisov a v zmysle ďalších príslušných právnych predpisov Slovenskej republiky a právnych aktov Európskej únie.
2. Zmluvné strany sa dohodli a súhlasia, že všetky zmeny v Systéme riadenia európskych štrukturálnych a investičných fondov, Systéme finančného riadenia EŠIF, Systéme riadenia EŠIF alebo v právnych dokumentoch vydaných oprávnenými osobami, z ktorých pre Predávajúceho vyplývajú práva a povinnosti v súvislosti s plnením podľa tejto zmluvy a Zmluvy o poskytnutí NFP, ak boli tieto dokumenty zverejnené, sú pre predávajúceho záväzné dňom ich zverejnenia.
3. Predávajúci podpisom tejto Zmluvy výslovne vyhlasuje, že v spoločnosti Predávajúceho nefiguruje ruská účasť, ktorá prekračuje limity stanovené v článku 5k nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení nariadenia Rady (EÚ) č. 2022/576 z 8. apríla 2022. Predávajúci podpisom tejto Zmluvy predovšetkým vyhlasuje, že:

a) nie je ruským štátnym príslušníkom, ani fyzickou alebo právnickou osobou, subjektom alebo orgánom so sídlom v Rusku;

b) nie je právnickou osobou, subjektom alebo orgánom, ktorého z viac ako 50% priamo alebo nepriamo vlastní subjekt uvedený pod písmenom a) vyššie;

c) nie je fyzickou alebo právnickou osobou, subjektom alebo orgánom, ktorý koná v mene alebo na príkaz subjektu uvedeného pod písmenami a), b) vyššie;

d) subdodávatelia, dodávatelia alebo subjekty, na ktorých sa Predávajúci spolieha a na ktorých pripadá plnenie viac ako 10% hodnoty zákazky (Zmluvy) nie sú subjektami uvedenými pod písmenami a), b), c), vyššie.

1. Predávajúci podpisom tejto Zmluvy vyhlasuje, že nepatrí k osobám uvedeným v prílohe č. 1 nariadenia Rady (EÚ) č. 269/2014 zo 17. marca 2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny v znení doplnenom v zmysle vykonávacieho nariadenia Rady (EÚ) č. 2022/581 z 8.apríla 2022 (ďalej len „Osoby na sankčných zoznamoch“). Predávajúci podpisom tejto Zmluvy zároveň vyhlasuje, že nie je osobou, subjektom alebo orgánom akýmkoľvek spôsobom spojeným, vlastneným alebo kontrolovaným Osobou na sankčnom zozname podľa citovaného vykonávacieho nariadenie Rady (EÚ).
2. Predávajúci podpisom tejto Zmluvy výslovne vyhlasuje, že plnením podľa tejto Zmluvy nedôjde k rozporu so zákonom č. 289/2016 Z. z. o vykonávaní medzinárodných sankcií v znení neskorších predpisov, a teda najmä nedôjde k porušeniu akejkoľvek medzinárodnej sankcie upravenej v akomkoľvek predpise o medzinárodnej sankcii podľa § 2 písm. b) zákona č. 289/2016 Z. z. o vykonávaní medzinárodných sankcií v znení neskorších predpisov.
3. Za účelom vylúčenia pochybností Predávajúci berie na vedomie a vyhlasuje, že v prípade, ak sa budú na strane Predávajúceho ako Zmluvnej strany podieľať viaceré subjekty, vyhlásenia podľa bodu 6 a 7 tejto Zmluvy sa v plnom rozsahu vzťahujú na všetky subjekty na strane Predávajúceho.
4. Predávajúci sa zaväzuje zabezpečiť pravdivosť vyhlásení uvedených v bode 6 a 7 tejto Zmluvy po celú dobu platnosti a účinnosti Zmluvy. V prípade, ak sa kedykoľvek v priebehu trvania Zmluvy preukáže nepravdivosť ktoréhokoľvek vyhlásenia Predávajúceho podľa bodu 6 a/alebo 7 tejto Zmluvy, uvedená skutočnosť predstavuje podstatné porušenie tejto Zmluvy zo strany Predávajúceho, zakladajúce oprávnenie Objednávateľa okamžite odstúpiť od tejto Zmluvy s účinnosťou ku dňu doručenia oznámenia o odstúpení od Zmluvy Predávajúceho a to bez akéhokoľvek nároku Predávajúceho na náhradu škody.
5. Predávajúci berie na vedomie, že v prípade, ak sa preukáže nepravdivosť ktoréhokoľvek vyhlásenia Predávajúceho podľa bodu 7 tejto Zmluvy, bude Objednávateľ postupovať v súlade s nariadením Rady (EÚ) a vykonávacím nariadením Rady (EÚ) uvedeným v bode 7 tejto Zmluvy a na základe dohody Zmluvných strán Objednávateľovi zároveň vzniká nárok na úhradu zmluvnej pokuty voči Predávajúcemu vo výške plnení poskytnutých Predávajúcemu Objednávateľom podľa ustanovení tejto Zmluvy za obdobie, počas ktorého bola preukázaná nepravdivosť vyhlásenia podľa bodu 7 tejto Zmluvy.

**Článok IV.**

**Dodacie podmienky, termín a miesto dodania**

1. Predávajúci sa zaväzuje dodať objednávateľovi technické zariadenie podľa čl. II bod 1 tejto zmluvy najneskôr **do 4 mesiacov** odo dňa nadobudnutia účinnosti tejto zmluvy a poskytovať služby servisnej podpory podľa čl. II ods. 2 zmluvy a jej Prílohy č. 1 počas záručnej doby 24 mesiacov odo dňa protokolárneho prevzatia technického zariadenia. Predávajúci berie na vedomie, že začiatok účinnosti zmluvy je závislý od výsledku kontroly verejného obstarávania zo strany Riadiaceho orgánu v zmysle článku XII bod 3 tejto zmluvy.
2. Predávajúci je povinný technické zariadenie definované v čl. II bod 1 zmluvy kupujúcemu dodať v mieste plnenia zmluvy, ktorým je sídlo kupujúceho uvedené v záhlaví tejto zmluvy, alebo na miesto, ktoré kupujúci vopred písomne alebo elektronicky oznámi predávajúcemu. Predávajúci je povinný dodať kupujúcemu technické zariadenie len v pracovných dňoch v čase od 8:30 hod. do 15:30 hod alebo v čase, ktorý kupujúci vopred písomne alebo elektronicky oznámi predávajúcemu, a ktorý si zmluvné strany vzájomne odsúhlasia, s výnimkou služieb servisnej podpory, ktorých dostupnosť je špecifikovaná v čl. VI. a v Prílohe č. 1 zmluvy.
3. Predávajúci je povinný oznámiť kupujúcemu termín dodania technického zariadenia (konkrétny deň a hodinu) minimálne **2 pracovné dni** vopred.
4. Technické zariadenie sa považuje za riadne dodané podpísaním protokolu o odovzdaní a prevzatí technického zariadenia (ďalej v texte tiež ako **„preberací protokol/dodací list“**), za účasti poverených zástupcov oboch zmluvných strán na mieste, ktoré určí kupujúci. Za riadne dodanie technického zariadenia sa rozumie jeho dodanie spolu s príslušnou dokumentáciou, ktorá je bližšie popísaná v bode 12 tohto článku zmluvy.
5. Zodpovedným zástupcom kupujúceho na prevzatie technického zariadenia na podpísanie protokolu o prevzatí je Manažér informačnej bezpečnosti. Zodpovedným zástupcom predávajúceho na odovzdanie technického zariadenia a na podpísanie preberacieho protokolu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. Preberací protokol sa vyhotoví v troch origináloch, pričom jedno (1) vyhotovenie obdrží kupujúci, jedno (1) vyhotovenie obdrží predávajúci a jedno (1) vyhotovenie bude tvoriť prílohu faktúry.
6. Dopravu technického zariadenia do miesta dodania, vrátane vykládky, vynesenia na miesto určenia a zapojenia zabezpečuje predávajúci na vlastné náklady tak, aby bola zabezpečená dostatočná ochrana technického zariadenia do momentu jeho prevzatia kupujúcim.
7. V prípade omeškania predávajúceho s povinnosťou dodať technické zariadenie v termíne v zmysle bodu 1, resp. bodu 2 tohto článku je kupujúci oprávnený uplatniť si voči predávajúcemu zmluvnú pokutu vo výške 5 % z  ceny nedodaného technického zariadenia s DPH za každý aj začatý deň omeškania, pričom právo kupujúceho na náhradu škody týmto nie je dotknuté.
8. Ak predávajúci nedodá kupujúcemu technické zariadenie v termíne podľa bodu 1, resp. bodu 2 tohto článku zmluvy, takéto konanie sa považuje za podstatné porušenie zmluvných podmienok a zakladá právo kupujúceho na odstúpenie od zmluvy.
9. Kupujúci si vyhradzuje právo odmietnuť prevziať technické zariadenie, ak technické zariadenie svojimi vlastnosťami, resp. kvalitou, špecifikáciou a/alebo zjavnými vadami nezodpovedá technickému zariadeniu, ktorého popis je uvedený v tejto zmluve a v Prílohe č.1.
10. Kupujúci si vyhradzuje právo vrátiť nepoškodené technické zariadenie v pôvodných obaloch do 14 dní od prevzatia technického zariadenia ak zistí, že dodané technické zariadenie nespĺňa ktorúkoľvek z požadovaných technických špecifikácií vyžadovaných kupujúcim v opise predmetu zákazky alebo nespĺňa osobitné požiadavky na plnenie predmetu zákazky a tejto zmluvy.
11. Kupujúci požaduje dodanie technického zariadenia spolu s dokumentáciou, ktorá k technickému zariadeniu prináleží, a ktorou je najmä: servisná dokumentácia k dodanému technickému zariadeniu, potvrdenie predávajúceho o poskytovaní servisnej podpory a otváraní ticketov na portáli výrobcu, potvrdenie partnerského statusu predávajúceho s výrobcom ponúkaného technického zariadenia, návod na požitie v slovenskom jazyku, záručný list a preberací protokol.
12. Nedodanie technického zariadenia spolu s dokumentáciou podľa bodu 12 tohto článku, sa považuje za podstatné porušenie zmluvných podmienok. Predávajúci je povinný dodať kupujúcemu chýbajúcu dokumentáciu v primeranej lehote, ktorú uvedie kupujúci v preberacom protokole. Nárok na zaplatenie technického zariadenia vzniká predávajúcemu až po dodaní chýbajúcej dokumentácie.
13. V prípade, ak dôjde zo strany predávajúceho k porušeniu jeho zmluvných povinností podstatným spôsobom, kupujúci je oprávnený si uplatniť voči predávajúcemu jednorazovú zmluvnú pokutu vo výške 5% z kúpnej ceny technického zariadenia s DPH. Jednorazovú zmluvnú pokutu vo výške 5% zo zmluvnej ceny s DPH je kupujúci oprávnený uplatniť voči predávajúcemu aj v prípade, ak z titulu porušenia jeho zmluvných povinností podstatným spôsobom uplatní kupujúci inštitút odstúpenia od zmluvy. Predávajúci je povinný predmetnú zmluvnú pokutu uhradiť kupujúcemu do 7 dní od obdržania písomnej výzvy na úhradu zmluvnej pokuty.

**Článok V.**

**Zmluvná cena, platobné podmienky a prevod vlastníckeho práva k predmetu kúpy**

1. Zmluvná cena je stanovená v súlade zo zákonom NR SR č. 18/1996 Z. z. o cenách v znení neskorších predpisov.
2. Zmluvné strany spoločne vyhlasujú, že cena za predmet kúpy, zahŕňajúca dodanie technického zariadenia vrátane servisnej podpory je maximálna a predávajúci nemá právo ju jednostranne zvyšovať.
3. V cene za dodanie technického zariadenia je zahrnutá cena obalov, balenia, dopravy, vykládky technického zariadenia a ostatných nákladov predávajúceho vynaložených v súvislosti s touto zmluvou.
4. Celková cena za dodanie technického zariadenia vrátane jeho servisnej podpory je...... Eur bez DPH (slovom:....), ............ Eur vrátane DPH (slovom.................). Celková cena vrátane DPH predstavuje maximálny finančný limit tejto Zmluvy.
5. Kupujúci uhradí predávajúcemu zmluvnú cenu po riadnom dodaní technického zariadenia zo strany predávajúceho v zmysle čl. II. bod 1 tejto zmluvy formou bezhotovostného platobného styku, bez poskytnutia preddavku. Cena bude kupujúcim uhradená na základe predloženej faktúry vystavenej predávajúcim, s lehotou splatnosti 60 kalendárnych dní odo dňa jej doručenia kupujúcemu. Faktúra musí obsahovať náležitosti v zmysle
§ 71 zákona č. 222/2004 Z. z. o dani z pridanej hodnoty v znení neskorších predpisov.
6. Výdavky vo faktúre musia byť v súlade so schváleným rozpočtom projektu v zmysle zmluvy o NFP č. Z311071ACY5 zo dňa 02.07.2021 rozdelené do jednotlivých položiek s jednotkovými cenami zaokrúhlenými na 2 (dve) desatinné miesta s jednoznačnou identifikáciou, ktorého plnenia podľa Zmluvy sa predmetná fakturovaná čiastka týka. K faktúre musí byť priložený originál preberacieho protokolu podpísaného Zmluvnými stranami.
7. Kupujúci uhradí predávajúcemu zmluvnú cenu na bankový účet predávajúceho uvedený v záhlaví tejto zmluvy.
8. Faktúry sú kupujúcemu doručované výlučne:
9. elektronicky e-mailom vo formáte PDF na adresu elektronickej pošty: podatelna@mfsr.sk. Jeden e-mail môže obsahovať maximálne 1 PDF faktúru, maximálna veľkosť e-mailu je 10 MB. Faktúra vo formáte PDF musí byť pripojená ako príloha k e-mailu. Prílohy k faktúre (dodací list, súpis prác, akceptačný protokol atď.) sa nesmú odosielať ako samostatný súbor, ale musia byť súčasťou faktúry (t .j. prílohou musí byť len jediný PDF súbor, ktorý bude obsahovať všetky strany faktúry, vrátane všetkých jej príloh). Žiadne ďalšie prílohy (JPG, GIF atď.) nesmú byť súčasťou e-mailu, z dôvodu dodržiavania pravidiel kybernetickej bezpečnosti,

alebo

1. hodnoverne elektronicky prostredníctvom elektronickej schránky ministerstva zriadenej na portáli Slovensko.sk. Adresa elektronickej schránky - UPVS ID: ico://sk/00151742. Jedna správa môže obsahovať maximálne jednu faktúru. Prílohy k faktúre (dodací list, súpis prác, akceptačný protokol atď.) sa nesmú odosielať ako samostatný súbor, musia byť súčasťou faktúry (t. j. prílohou musí byť len jediný PDF súbor, ktorý bude obsahovať všetky strany faktúry, vrátane všetkých jej príloh). Správa môže byť len vo formáte PDF, TXT, PNG, XML. Maximálna veľkosť všetkých objektov vložených do správy nemôže presiahnuť 33 MB.

Neúplne alebo nesprávne vystavenú faktúru je kupujúci oprávnený v lehote splatnosti stornovať a doručiť predávajúcemu oznámenie o storne faktúry spolu so žiadosťou o opravu, resp. doplnenie faktúry. Nová, doplnená elektronická faktúra bude doručená spôsobom uvedeným v písm. a) alebo b) tohto bodu a plynie u nej nová 60 (šesťdesiat) dňová lehota splatnosti.

1. Predávajúci berie na vedomie, že ak si nesplnil svoju oznamovaciu povinnosť podľa § 6 zákona č. 222/2004 Z. z. o dani z pridanej hodnoty a neoznámil Finančnému riaditeľstvu SR svoj bankový účet uvedený v identifikačných údajoch predávajúceho, kupujúci nie je povinný predávajúcemu uhradiť faktúru, a to až do dňa splnenia oznamovacej povinnosti. Do doby splnenia oznamovacej povinnosti nie je kupujúci v omeškaní s úhradou faktúry. Predávajúci je povinný oznámiť kupujúcemu akúkoľvek zmenu, doplnenie alebo zrušenie týkajúce sa bankového účtu, uvedeného v identifikačných údajoch predávajúceho.

**Článok VI.**

**Servisné podmienky, záručné podmienky, a zodpovednosť za vady**

1. Predávajúci sa zaväzuje zabezpečiť poskytovanie servisnej podpory s dostupnosťou 24x7a poskytovanie softvérových záplat výrobcom softvéru po dobu 24 mesiacov odo dňa protokolárneho odovzdania a prevzatia technického zariadenia.
2. Predávajúci sa ďalej zaväzuje zabezpečiť poskytovanie hardvérovej podpory s dostupnosťou 24x7, s garantovanou opravou/výmenou vadného komponentu do 24 hodín, po dobu 24 mesiacov odo dňa protokolárneho odovzdania a prevzatia technického zariadenia.
3. Zmluvné strany sa dohodli na nahlasovaní požiadavky na výkon príslušnej podpory zo strany predávajúceho. Nahlasovanie požiadaviek zo strany kupujúceho bude uskutočňované telefonicky na telefónne číslo ...., alebo elektronickou poštou na emailovú adresu ........ Kupujúci si vyhradzuje právo výberu spôsobu nahlasovania požiadaviek na príslušný výkon podpory. Pri uplatnení požiadavky je kupujúci povinný uviesť všetky predávajúcim požadované údaje. Začiatok doby odozvy je čas, ktorý začne plynúť od nahlásenia požiadavky kupujúcim.
4. Predávajúci poskytuje na dodané technické zariadenie záruku v trvaní 24 mesiacov. Záručná doba začne plynúť odo dňa protokolárneho odovzdania a prevzatia technického zariadenia.
5. Zmluvné strany sa dohodli, že počas záručnej doby má predávajúci povinnosť v dohodnutom čase bezplatne odstrániť vadu (chybu) technického zariadenia.
6. Predávajúci zodpovedá za vady, ktoré má technické zariadenie v okamihu, keď prechádza nebezpečenstvo škody na technickom zariadení na kupujúceho, aj keď sa vada stane zjavnou až po tomto čase. Predávajúci zodpovedá taktiež za akúkoľvek vadu, ktorá vznikne po uvedenej dobe, ak je spôsobená porušením povinností predávajúceho podľa tejto zmluvy.
7. Spôsob reklamácie vád technického zariadenia bude prebiehať písomne prostredníctvom elektronickej pošty, následne aj písomnou formou doporučenej zásielky. Emailové kontakty zmluvných strán (kontaktných osôb) si zmluvné strany medzi sebou vymenia pri podpise tejto zmluvy.

**Článok VII.**

**Dôverné informácie**

1. Predávajúci berie na vedomie, že všetky informácie o kupujúcom, o jeho zamestnancoch, interných postupoch kupujúceho, know-how a ďalších skutočnostiach týkajúcich sa kupujúceho a jeho činnosti, o ktorých sa dozvedel pri plnení predmetu tejto zmluvy alebo v súvislosti s ním, a ktoré nie sú verejne dostupné a známe (všetko spoločne ďalej len „dôverné informácie“), sú predmetom obchodného tajomstva podľa príslušných ustanovení Obchodného zákonníka a predmetom ochrany osobných údajov podľa zákona č. 18/2018 Z. z. o ochrane osobných údajov a o zmene a doplnení niektorých zákonov (ďalej len „zákon o ochrane osobných údajov“).
2. Predávajúci sa týmto zaväzuje, že nesprístupní žiadne dôverné informácie akejkoľvek tretej osobe, ani ich nebude akýmkoľvek spôsobom bez právneho dôvodu alebo v rozpore s touto zmluvou alebo pokynmi kupujúceho zhromažďovať, zbierať, uchovávať, rozširovať, sprístupňovať, spracovávať, využívať či združovať s inými informáciami. Predávajúci sa ďalej zaväzuje, že všetky dôverné informácie, s ktorými sa dostane do styku nad rámec tejto zmluvy, bez zbytočného odkladu odovzdá kupujúcemu a v období, keď bude s dôvernými informáciami sám nakladať, zabezpečí ich dostatočnú ochranu pred ich akoukoľvek stratou, odcudzením, zničením, neoprávneným prístupom, náhodným či iným poškodením, či iným neoprávneným využívaním alebo spracovaním. Po skončení platnosti tejto zmluvy je predávajúci povinný všetky dôverné informácie, ich kópie, resp. záznamy získané na nosičoch dát, či iných médiách bez odkladu vrátiť kupujúcemu, alebo ich zničiť. Predávajúci si v žiadnom prípade nemôže tieto informácie ponechať alebo ich používať mimo rámec výkonu činností podľa tejto zmluvy. Táto povinnosť i povinnosť mlčanlivosti trvá i po skončení platnosti tejto zmluvy.
3. Predávajúci sa zaväzuje, že ak sa v súvislosti so spoluprácou s kupujúcim, a to v procese prípravy, realizácie a dodania predmetu tejto zmluvy zamestnanci predávajúceho dostanú do styku s osobnými údajmi zamestnancov kupujúceho, ktorý je prevádzkovateľom osobných údajov v zmysle Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov (ďalej len „GDPR") a zákona č. 18/2018 Z. z. o ochrane osobných údajov, budú zachovávať mlčanlivosť o týchto osobných údajoch. Táto povinnosť mlčanlivosti pretrváva aj po skončení zmluvného vzťahu s kupujúcim. Za porušenie mlčanlivosti sa nepovažuje poskytnutie informácií o osobných údajoch na základe povinnosti uloženej v zmysle všeobecne záväzných právnych predpisov orgánmi, ktoré sú na vyžiadanie takýchto informácií oprávnené a slúžia nevyhnutne na plnenie úloh súdu a orgánov činných v trestnom konaní a ani vo vzťahu k Úradu na ochranu osobných údajov pri plnení jeho úloh. Pred poskytnutím takýchto informácií musí predávajúci informovať kupujúceho o vyžiadaní informácie a o jej rozsahu. Predávajúci zodpovedá za porušenie mlčanlivosti o osobných údajoch a to aj za dodržanie mlčanlivosti svojimi zamestnancami a inými osobami, ktoré použil v procese realizácie zmluvného vzťahu s kupujúcim, ako aj po skončení tohto zmluvného vzťahu.
4. Predávajúci sa zaväzuje, že v prípade porušenia ktorejkoľvek z povinností uvedených v tomto článku, je povinný nahradiť kupujúcemu škodu a/alebo ujmu, ktorá mu tým vznikne.
5. Dôvernými informáciami nie sú informácie, ktoré sa bez porušenia zmluvy a zákonov platných na území Slovenskej republiky stali verejne známymi, informácie získané oprávnene inak ako od druhej zmluvnej strany a informácie, ktorých používanie upravujú osobitné predpisy, napr. informácie, ktoré je kupujúci povinný sprístupniť alebo zverejniť podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (ďalej len „zákon o slobodnom prístupe k informáciám“).
6. Predávajúci berie na vedomie, že spracúvanie osobných údajov kupujúcim, ktoré predávajúci ako uchádzač uviedol vo svojej ponuke a v tejto zmluve, je zákonné, vykonávané v súlade so zákonom o ochrane osobných údajov a GDPR, dobrými mravmi a na relevantnom právnom základe. Všeobecná informácia o ochrane osobných údajov je zverejnená na webovej stránke kupujúceho (<http://www.finance.gov.sk/Default.aspx?CatID=11765>).
7. Kupujúci má za to, že predložením ponuky predávajúci ako uchádzač zabezpečil aj súhlasy všetkých ostatných dotknutých osôb (subdodávateľov, osôb poskytujúcich prísľub tretej osoby) so spracovaním osobných údajov uvedených v predloženej ponuke a v tejto zmluve podľa GDPR, v prípade, ak to bolo potrebné.

**Článok VIII.**

**Ukončenie zmluvy**

1. Táto zmluva zanikne uplynutím záručnej doby uvedenej v čl. VI bod 4 tejto zmluvy. Pred uplynutím tejto doby je zmluvu možné ukončiť písomnou dohodou zmluvných strán alebo písomným odstúpením kupujúceho od zmluvy.
2. V prípade zániku zmluvy dohodou zmluvných strán, táto zaniká dňom uvedeným v  dohode. V dohode sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia ku dňu zániku zmluvy, vrátane oznámenia právneho nástupcu predávajúceho pre uplatnenie záruky zo zodpovednosti za vady uplatnené v záručnej dobe.
3. Ak predávajúci koná v rozpore s touto zmluvou, súťažnými podkladmi, ponukou, právnymi predpismi a na písomnú výzvu kupujúceho toto konanie a jeho následky v určitej lehote neodstráni, je kupujúci oprávnený od zmluvy odstúpiť, pričom nastávajú účinky odstúpenia od zmluvy v zmysle § 349 a § 351 Obchodného zákonníka v znení neskorších predpisov. Predchádzajúca písomná výzva kupujúceho nie je potrebná v prípade odstúpenia od zmluvy zo strany kupujúceho podľa bodu 4 tohto článku.
4. Kupujúci si vyhradzuje právo odstúpenia od zmluvy aj bez predchádzajúcej písomnej výzvy, ak predávajúci dodá technické zariadenie, ktoré nie je nové, nezodpovedá množstvu, akosti a kvalite dohodnutom v zmluve, v súťažných podkladoch a v ponuke predávajúceho v postavení uchádzača. Kupujúci je oprávnený od zmluvy odstúpiť aj v prípade, ak predávajúci nedodá technické zariadenie v požadovanom množstve a/alebo v lehote podľa čl. IV. bodu 1, resp. bodu 2 tejto zmluvy.
5. Kupujúci má právo odstúpiť od Zmluvy v prípade skončenia alebo zániku Zmluvy o poskytnutí nenávratného finančného príspevku, uzavretej medzi kupujúcim ako prijímateľom nenávratného finančného príspevku za účelom financovania Plnení podľa zmluvy, a to bez ohľadu na právny titul skončenia alebo zániku Zmluvy o poskytnutí nenávratného finančného príspevku.
6. Odstúpenie od zmluvy musí mať písomnú formu a musí byť druhej zmluvnej strane doručené. Účinky odstúpenia nastávajú dňom doručenia odstúpenia druhej zmluvnej strane.
7. Za deň doručenia sa považuje deň prevzatia písomnosti. V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť v úložnej lehote na pošte, za deň doručenia sa považuje posledný deň úložnej doby na pošte. V prípade, ak sa písomnosť vráti odosielateľovi s označením pošty adresát neznámy alebo adresát sa odsťahoval alebo s inou poznámkou podobného významu, za deň doručenia sa považuje deň vrátenia zásielky odosielateľovi.

**Článok IX.**

**Využitie subdodávateľov**

1. Predávajúci predkladá v Prílohe č. 3 k tejto zmluve zoznam všetkých svojich subdodávateľov. Až do splnenia tejto zmluvy je predávajúci povinný oznámiť kupujúcemu akúkoľvek zmenu údajov o svojom subdodávateľovi.
2. Predávajúci je oprávnený kedykoľvek počas trvania tejto zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) zákona o verejnom obstarávaní, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvného vzťahu s novým subdodávateľom (podľa toho ktorá udalosť nastane skôr), je predávajúci povinný oznámiť kupujúcemu údaje (identifikačné) o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň na výzvu objednávateľa predložiť kupujúcemu doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) zákona o verejnom obstarávaní pre daný predmet subdodávky. Až do splnenia tejto zmluvy je predávajúci povinný oznámiť kupujúcemu akúkoľvek zmenu údajov o novom subdodávateľovi.
3. Povinnosti uvedené v bodoch 1. a 2. tohto článku nie je predávajúci povinný plniť v prípade subdodávateľov, ktorí mu dodávajú technické zariadenie.
4. V prípade porušenia ktorejkoľvek z povinností týkajúcej sa subdodávateľov alebo nenahlásenia ich zmeny má kupujúci právo odstúpiť od zmluvy a má nárok na zmluvnú pokutu vo výške 5% zo zmluvnej ceny s DPH, za každé porušenie ktorejkoľvek z vyššie uvedených povinností, a to aj opakovane. Zmluvnú pokutu uhradí predávajúci kupujúcemu do 30 dní odo dňa doručenia písomnej výzvy na zaplatenie zmluvnej pokuty.

**Článok X**

**Povinnosti v súvislosti s registrom partnerov verejného sektora, subdodávatelia**

1. Predávajúci vyhlasuje, že je ku dňu podpísania tejto zmluvy zapísaný v registri partnerov verejného sektora v zmysle zákona č. 315/2016 Z. z. o registri partnerov verejného sektora (ďalej len „zákon o RPVS“) a tiež každý jemu známy subdodávateľ v ktoromkoľvek rade, ktorý je partnerom verejného sektora je zapísaný v registri partnerov verejného sektora. Ďalej predávajúci vyhlasuje, že ku dňu podpísania tejto zmluvy má ako partner verejného sektora alebo má osoba, ktorá plní povinnosti oprávnenej osoby pre predávajúceho a v zmysle zákona o RPVS (ďalej len „oprávnená osoba“), splnené všetky povinnosti, ktoré pre predávajúceho ako partnera verejného sektora alebo pre oprávnenú osobu vyplývajú zo zákona o RPVS a konečným užívateľom výhod nie je oprávnená osoba (verejný funkcionár) vymedzená v § 11 ods. 1 písm. c) zákona o verejnom obstarávaní. Zmluvné strany sa dohodli, že ak sa vyhlásenia podľa tohto bodu ukážu ako nepravdivé, kupujúci nie je v omeškaní s plnením podľa tejto zmluvy až do splnenia povinnosti predávajúcim, resp. oprávnenej osoby.
2. Ak sa po uzavretí zmluvy stala konečným užívateľom výhod predávajúceho, jeho subdodávateľa alebo jeho subdodávateľa podľa zákona o RPVS osoba podľa § 11 ods. 1 písm. c) zákona o verejnom obstarávaní (verejný funkcionár), kupujúci môže po uplynutí 30 dní odo dňa, keď táto skutočnosť nastala, ak táto skutočnosť stále trvá, odstúpiť od zmluvy.
3. Predávajúci zodpovedá za správnosť a úplnosť údajov zapísaných v registri partnerov verejného sektora, identifikáciu konečného užívateľa výhod a overovanie identifikácie konečného užívateľa výhod v zmysle § 11 zákona o registri partnerov verejného sektora. Kým predávajúci nevykoná overenie identifikácie konečného užívateľa výhod, kupujúci nie je povinný plniť zo zmluvy a nedostane sa pri tom do omeškania. Kupujúci má právo odstúpiť od tejto zmluvy z dôvodov, uvedených v § 15 ods. 1 zákona o RPVS. Kupujúci nie v omeškaní a nie je povinný plniť čo mu ukladá zmluva, ak nastanú dôvody podľa § 15 ods. 2 zákona o RPVS.
4. Kupujúci má právo uplatniť si u predávajúceho zmluvnú pokutu vo výške 1.000,- eur za každý deň existencie dôvodu vzniku práva na odstúpenie od zmluvy v zmysle § 15 ods. 1 zákona o RPVS.
5. Predávajúci je povinný objednávateľovi oznámiť zmenu v osobe, resp. osobách, ktoré sú v registri partnerov verejného sektora zapísané ako koneční užívatelia výhod alebo výmaz predávajúceho z registra partnerov verejného sektora najneskôr do 5 dní odo dňa vykonania zmeny alebo výmazu v registri partnerov verejného sektora.
6. Prípadné vyčiarknutie subdodávateľa z registra partnerov verejného sektora počas trvania tejto zmluvy je predávajúci povinný bezodkladne oznámiť kupujúcemu. Predávajúci má oznamovaciu povinnosť voči kupujúcemu bezodkladne od momentu, kedy sa túto skutočnosť preukázateľne dozvedel.
7. Po dobu omeškania predávajúceho ako partnera verejného sektora alebo oprávnenej osoby s plnením niektorej povinnosti podľa zákona o RPVS, kupujúci nie je v omeškaní s plnením podľa tejto zmluvy až do splnenia povinnosti predávajúceho, resp. oprávnenej osoby.
8. Dohodnutú zmluvnú pokutu podľa bodu 4 tohto článku uhradí povinná strana strane oprávnenej do 30 dní odo dňa doručenia písomnej výzvy na zaplatenie zmluvnej pokuty.

**Článok XI.**

 **Protikorupčná doložka**

* 1. Pri plnení tejto zmluvy sa predávajúci zaväzuje zaviesť a vykonávať všetky nevyhnutné a vhodné postupy a opatrenia vedúce k zabráneniu protispoločenskej činnosti, definovanej v zákone č. 54/2019 Z.z. o ochrane oznamovateľov protispoločenskej činnosti a o zmene a doplnení niektorých zákonov.
	2. Predávajúci vyhlasuje, že podľa jeho vedomostí žiaden z jeho predstaviteľov, zástupcov, zamestnancov, alebo iných osôb konajúcich v jeho mene pri poskytovaní plnenia predmetu zmluvy neponúka, ani nebude priamo alebo nepriamo ponúkať, dávať, vyžadovať ani prijímať finančné prostriedky alebo akékoľvek oceniteľné hodnoty, alebo poskytovať akékoľvek výhody, dary, alebo pohostenia zamestnancovi kupujúceho, za účelom ovplyvňovať konanie takejto osoby v jej funkcii, s využitím odmeňovania, alebo navádzania k nekorektnému výkonu príslušnej funkcie alebo činnosti akoukoľvek osobou, za účelom získania alebo udržania výhody pri podnikateľskej činnosti.
	3. Pokiaľ všeobecne záväzné právne predpisy neustanovujú inak, predávajúci sa zaväzuje bez zbytočného odkladu oznámiť primeranou formou zástupcovi kupujúceho akékoľvek podozrenie na porušenie akéhokoľvek ustanovenia tohto článku zmluvy a byť súčinný pri dôkladnom vyšetrení takéhoto podozrenia.
	4. V prípade porušenia ktoréhokoľvek z vyššie uvedených ustanovení tohto článku zmluvy predávajúcim je kupujúci oprávnený, aj bez predchádzajúceho upozornenia, odstúpiť od zmluvy s uvedením dôvodu odstúpenia, a to s účinnosťou odo dňa doručenia oznámenia o odstúpení od zmluvy bez toho, aby predávajúcemu vznikol akýkoľvek nárok zo zodpovednosti za odstúpenie kupujúceho od zmluvy.
	5. Predávajúci sa zaväzuje, že ak bude preukázané protispoločenské konanie a/alebo porušenie protikorupčného správania, odškodní predávajúci v maximálne možnom rozsahu podľa platných právnych predpisov za akúkoľvek stratu, ujmu, poškodenie alebo nahradí náklady vzniknuté v priamej príčinnej súvislosti s porušením tohto článku zmluvy.

**Článok XII.**

**Záverečné ustanovenia**

1. Táto zmluva je vyhotovená v štyroch (4) vyhotoveniach s platnosťou originálu, z toho dve (2) z pre kupujúceho a dve (2) pre predávajúceho.
2. Zmena tejto zmluvy je možná len po predchádzajúcej dohode oboch zmluvných strán, vo forme riadne očíslovaných písomných dodatkov.
3. Táto zmluva nadobúda platnosť dňom jej podpisu oboma zmluvnými stranami. Zmluvné strany berú na vedomie, že zmluva nadobudne účinnosť po ukončení finančnej kontroly, ak poskytovateľ príspevku z fondov EÚ neidentifikoval nedostatky, ktoré by mali alebo mohli mať vplyv na výsledok verejného obstarávania (ďalej ako „VO“), pričom rozhodujúci je dátum doručenia správy z kontroly prijímateľovi. Ak boli v rámci finančnej kontroly VO identifikované nedostatky, ktoré mali alebo mohli mať vplyv na výsledok VO, zmluva nadobudne účinnosť momentom súhlasu prijímateľa s výškou ex ante finančnej opravy uvedenej v správe z kontroly a kumulatívneho splnenia podmienky na uplatnenie ex ante finančnej opravy podľa Metodického pokynu CKO č. 5, ktorý upravuje postup pri určení finančných opráv za VO. Zmluva je povinne zverejňovanou zmluvou v súlade s ustanovením
§ 47a Občianskeho zákonníka a § 5a Zákona o slobodnom prístupe k informáciám.
4. Podmienky tejto zmluvy, ktoré vzhľadom na svoju povahu presahujú dobu jej platnosti, zostávajú v platnosti v celom rozsahu a sú účinné až do okamihu ich splnenia a platia aj pre prípadných nástupcov a postupníkov zmluvných strán.
5. Formálna zmena spočívajúca v údajoch týkajúcich sa zmluvných strán (obchodné meno/názov, sídlo, štatutárny orgán, zmena v kontaktných údajoch alebo iná zmena, ktorá má vo vzťahu k tejto zmluve iba deklaratórny účinok) alebo zmena v subjekte predávajúceho, ku ktorej dôjde na základe všeobecne záväzného právneho predpisu, nie je zmenou, ktorá pre svoju platnosť vyžaduje zmenu tejto zmluvy. To znamená, že takúto zmenu oznámi jedna zmluvná strana druhej zmluvnej strane bezodkladne elektronickým spôsobom a následne poštovou zásielkou a premietne sa do tejto zmluvy pri najbližšom písomnom dodatku. Súčasťou oznámenia sú doklady, z ktorých zmena vyplýva, najmä výpis z obchodného registra alebo iného registra, odkaz na príslušný právny predpis  a podobne. Oznámenie musí byť podpísané štatutárnym zástupcom predávajúceho.
6. Žiadna zo zmluvných strán nebude zodpovedná za nedodržanie záväzkov, pokiaľ toto nedodržanie vznikne v dôsledku vonkajších udalostí, ktoré nemohli byť ovplyvnené zmluvnými stranami alebo nimi predvídané. Pre účely tejto zmluvy sa za vyššiu moc považujú skutočnosti od zmluvných strán nezávislé a zmluvnými stranami objektívne neovplyvniteľné, napr.: vojna, mobilizácia, povstanie, generálny štrajk, živelné pohromy, zlá epidemiologická situácia alebo núdzový stav vyhlásený vládou Slovenskej republiky a pod. Lehoty uvedené v tejto zmluve alebo zákone sa na čas trvania skutočnosti označenej ako vyššia moc dočasne pozastavujú, s presným označením ich začiatku a charakteru. Po skončení trvania skutočnosti označenej ako vyššia moc plynú pozastavené lehoty plynule ďalej s tým, že nadväzujú na časť lehôt už uplynulých pred ich pozastavením v dôsledku vyššej moci.
7. Ak by niektoré z ustanovení tejto zmluvy bolo alebo sa stalo neplatným , nie je tým dotknutá platnosť ostatných jej ustanovení. V takom prípade si zmluvné strany dohodnú náhradnú úpravu, ktorá najviac zodpovedá cieľom sledovaným neplatným ustanovením.
8. Právne vzťahy založené touto zmluvou, ak ich zmluva výslovne neupravuje, sa riadia príslušnými ustanoveniami Obchodného zákonníka a ostatnými platnými právnymi predpismi SR.
9. Zmluvné strany vyhlasujú, že si zmluvu prečítali, s jej obsahom sa riadne a podrobne oboznámili, pričom všetky ustanovenia zmluvy sú im zrozumiteľné a dostatočne určitým spôsobom vyjadrujú slobodnú a vážnu vôľu zmluvných strán, ktorá nebola prejavená ani v tiesni ani za nápadne nevýhodných podmienok, a ich spôsobilosť nie je ničím obmedzená, čo zmluvné strany nižšie potvrdzujú svojimi podpismi.

**Záväznou a Neoddeliteľnou súčasťou kúpnej zmluvy vo forme príloh sú:**

Príloha č. 1 - Opis predmetu zákazky / Technická špecifikácia (z prílohy č. 1 súťažných podkladov)

Príloha č. 2 - Návrh na plnenie kritérií

Príloha č. 3 - Zoznam subdodávateľov

 V ................................., dňa .................... V ................................., dňa ......................

 ................................................ .........................................................

 Predávajúci Kupujúci

**Príloha č. 1 Opis predmetu zákazky**

**Rámcový opis predmetu zákazky :**

Rámcový opis predmetu zákazky :

1. **Kompatibilný a integrovateľný blade do serverovej blade infraštruktúry**
	* Dodávka ôsmich identických serverov, kompatibilných a integrovateľných do existujúcej serverovej blade infraštruktúry (verejný obstarávateľ v súčasnosti využíva Lenovo Flex System) a postavených na virtualizačnej platforme plne kompatibilnej s existujúcou (verejný obstarávateľ v súčasnosti využíva VMware Vsphere Enterprise Plus).
2. **Hyperkonvergované riešenie (HCI)**
	* Dodávka HCI clustra, minimálne dvoch identických fyzických nodov.
3. **Datacentrový sieťových prepínač**
	* Dodávka datacentrového sieťového prepínača.
4. **Hypervízor (virtualizačná platforma)**
	* Dodávka 16 ks hypervízora (virtualizačnej platforme)

**PODROBNÝ OPIS PREDMETU ZÁKAZKY**

1. **Požadované vlastnosti na klastrové virtualizácie prostredie**
* Z dôvodu efektívneho využitia už existujúceho hardvérového a softvérového vybavenia, sa požaduje dodávku klastrového virtualizačného prostredia, ktoré je kompatibilné a integrovateľné do serverovej blade infraštruktúry (Lenovo Flex System) a je postavené na virtualizačnej platforme plne kompatibilnej s existujúcou (VMware Vsphere Enterprise Plus).
* Pre zabezpečenie vysokej dostupnosti a dostatočného výkonu, požadujeme dodávku ôsmich identických serverov.
* Ukladanie dát bude zabezpečené existujúcimi diskovými poliami a využitím existujúcej SAN (Storage Area Network) siete.
* Licencie pre virtualizačnú vrstvu musia byť súčasťou dodávky

**Technické, kapacitné a výkonové požiadavky sú definované pre jeden server:**

* Server osaditeľný do existujúcej blade infraštruktúry (Lenovo FlexSystem Chassis)
* 2 x procesor po 8 jadier (kvôli SW licenciám) s výkonom min. 144 bodov v teste SPECrate®2017\_int\_base pri osadení oboch procesorov
* minimálne 12 x 32GB pamäte
* minimálne 2 x 10Gb sieťové pripojenie
* minimálne 2 x 16Gb fibre channel pripojenie do existujúceho SAN prostredia
* 2 x bootovacie flash médiá pre hypervízor v RAID1, o kapacite minimálne 32GB
* Hardvérová podpora s dostupnosťou 24 x 7, s garantovanou opravou/výmenou vadného komponentu do 24h, po dobu trvania 2 roky
1. **Požadované vlastnosti softvérového dátového úložiska:**
* Pre vybudovanie HCI clustra a zabezpečenie vysokej dostupnosti, požadujeme dodania minimálne dvoch identických fyzických nodov
* Pre zabezpečenie konektivity medzi fyzickými nodmi a klientskym prostredím požadujeme dodávku dvoch datacentrových sieťových prepínačov
* Diskové pole musí umožňovať pripojenie k serverom bez potreby použitia Storage Area Network.
* Rozšíriteľnosť diskového poľa musí podporovať architektúru SCALE OUT, s minimálnou podporovanou konfiguráciu v režime 2 -node a rozšírením do min. 64 storage nodov, rozširovanie musí byť podporované v režime online, bez prerušenia poskytovaných služieb.
* Riešenie musí umožňovať SCALE IN konfiguráciu a rozširovanie bez prerušenia prevádzky / výpadkov, riešenie musí byť z pohľadu softvéru podporovať min. 40 diskov. pre každý node Softvérový kód diskového poľa musí byť integrovaný v hypervízore.
* Diskové pole musí byť uspôsobené na prevádzku bez potreby inštalácie virtuálnych serverov vytvárajúcich a poskytujúcich diskové služby
* Diskové pole musí byť schopné prevádzky na certifikovanom HW rôznych výrobcov, vrátane ich kombinácii
* Podpora diskov minimálne NVMe, SAS, Optane a ich kombinácie v rámci jedného nodu, vrátane procesu rozširovania kapacity SCALE IN
* Riešenie musí byť schopné plnohodnotnej prevádzky so sieťovým rozhraním 10Gbit, 25Gbit, 40Gbit a 100Gbit.
* Musí voliteľne podporovať technológiu RDMA (RCoE v2)
* Riešenie musí podporovať politiky pre riadenie redundancie dát a kvality prístupu na diskové pole. Redundancia musí byť nastaviteľná v režime 0,1,2,3 dátové kópie, s distribučným mechanizmom minimálne RAID1. Politiky vysokej dostupnosti musia byť kombinovateľné pre jednotlivé virtuálne servre a konfigurovateľné - meniteľné počas prevádzky bez dopadu na poskytovanie služieb.
* Podpora formou možnosti budúceho rozšírenia o mechanizmy pre optimalizáciu využívanej kapacity: kompresie a deduplikácie ukladaných dát, možnosť zapnutia a vypnutia týchto mechanizmov aj počas prevádzky bez prerušenia poskytovaných služieb
* V prípade, ak je potrebné pre prevádzku 2 nodového clustra inštalovať tzv. “arbiter” musí byť jeho licencia v cene dodávky, resp. bezplatná.
* Licencie pre HCI riešenie musia licenčne pokryť dodávané fyzické nody tak, aby bola možná ich prevádzka podľa špecifikácie riešenia.
* Licencie musia umožniť rozšírenie počtu nodov, bez ďalších nákladov na licencie, ktoré sú predmetom obstarávania, ak sa nebudú meniť funkčné vlastnosti.
* Podpora s dostupnosťou 7/24/365 po dobu 24 mesiacov

**Technické, kapacitné a výkonové požiadavky sú definované pre jeden fyzický HCI node:**

* Chassis pre minimálne 10ks 2.5” NVMe diskov
* Minimálne 12ks 16GB RDIMM modulov
* Bootovacie flash médiá pre hypervízor v raid1 móde o kapacite minimálne 128GB
* Datacentrové 2x NVMe disk 1,6 TB disky - minimálne 3 DWPD v priebehu 5 rokov
* Datacentrové 8x NVMe disk 1,92 TB disky - minimálne 1 DWPD v priebehu 5 rokov
* 1x fyzické CPU so 16 fyzickými jadrami s výkonom minimálne 32480 bodov podľa https://www.cpubenchmark.net
* Minimálne 4x sieťový port 25Gb/s technológiou RDMA a optický konektor
* Minimálne 1x sieťový port pre vzdialenú správu s najvyššou dostupnou licenciou u daného výrobcu
* Požadujú sa redundantné napájacie zdroje, napájanie 230 V
* Požaduje sa servisný procesor, ktorý zabezpečí monitorovanie environmentálnych parametrov servera, ako aj funkcionalitu volania výrobcovi v prípade poruchy zabezpečeným spôsobom (call home). Ďalej sa požaduje funkcia vzdialeného prístupu na obrazovku servera. Pripojenie musí byť s priepustnosťou min. 1 Gb/s.
* Podpora s dostupnosťou 7/24/365 po dobu 24 mesiacov
* Hardvérová podpora s dostupnosťou 24 x 7, s garantovanou opravou/výmenou vadného komponentu do 24h, po dobu trvania 2 roky
1. **Požiadavky na datacentrový sieťových prepínač :**

Kapacitné a výkonové požiadavky sú definované pre jeden datacentrový prepínač:

* Požadované rozhranie - 48x25GbE SFP28, 4x100GbE QSFP28, 2x100GbE QSFP-DD
* Napájanie - 230V AC, min. dva zdroje v redundantnom režime
* Kabeláž – minimálne 12ks kábel o džke 3m typu 25G SFP28 Direct Attach Copper Cable
* Management Príkazový riadok, SSH, centralizovaný manažment s WEB grafickým používateľským rozhraním
* Latencia – maximálne 850 nano sekúnd
* Prepínacia kapacita - 2.0 Tbps (4.0 Tbps full duplex)
* Priepustnosť - 1.9 Bpps
* RoHS Compliant
* Montovateľný do stojanu (rack) 19” Max. 1U
* VLAN Support (min. 4000)
* SPAN/Mirror - Min. 2 aktívne spojenia
* JumboFrame – min. 9216 bytes
* MSTP
* ECMP
* Logické zoskupovanie rozhraní (IEEE 802.3ad), a to aj medzi dvoma fyzickými zariadeniami (multichassis).
* Podpora s dostupnosťou 7/24/365 po dobu 24 mesiacov
* Hardvérová podpora s dostupnosťou 24 x 7, s garantovanou opravou/výmenou vadného komponentu do 24h, po dobu trvania 2 roky
1. **Požiadavky na hypervízor:**
* Podpora čo najširšieho počtu hárdverových komponentov od rôznych výrobcov
* Podpora SR-IOV, Podpora RDMA, Optane Persistent Memory
* Hypervízor inštalovateľný priamo na hardvér, bez nutnosti predchádzajúcej inštalácie operačného systému
* Podpora zdieľania CPU virtuálnymi servermi
* Požaduje sa možnosť, aby v rámci hypervízora bolo realizované sieťové bezpečnostné riešenie, umožňujúce predradenie transparentného firewallu pred každý virtuálny server Podpora technológií vysokej dostupnosti
* Prostredie musí byť v konfigurácii HA - pri výpadku niektorého zo serverov musí byť zabezpečená automatická obnova prevádzky virtuálnych serverov na inom serveri v rovnakej kvalite
* Podpora migrácie virtuálnych serverov medzi rôznymi diskovými oddielmi bez prerušenia prevádzky
* Podpora migrácie virtuálnych serverov medzi hypervízor nodmi bez prerušenia prevádzky, vrátane možnosti migrácií medzi rôznymi generáciami CPU
* Hypervízor musí podporovať Memory balooning a over-provisioning
* Riešenie musí umožňovať replikáciu virtuálnych serverov bez potreby replikácií na úrovni diskových polí po LAN a WAN sieti
* Možnosť unifikačného manažmentu on-premise a cloud prostredia prostredníctvom nástroja pre manažment prostredia
* Podpora pre integráciu externých diskových polí prostredníctvom technológie na automatizáciu ich manažmentu a poskytovania capacity
* Podpora nepretržitej dostupnosti aplikácie v prípade zlyhania hardvéru— bez straty dát alebo výpadkov pre pracovné zaťaženie minimálne 2-vCPU.
* Licencie pre virtualizačnú vrstvu, napríklad (VMware vSphere), musia byť súčasťou dodávky

**Ostatné požiadavky:**

**Požiadavky na bezpečnosť:**

* Natívna podpora súborových služieb s vysokou dostupnosťou a automatickým vyvažovaním záťaže, s podporou protokolov SMB, NFSv3, NFSv4.1, s podporou overovanie v LDAP a Kerberos. Súborové služby musia byť podporované v konfigurácii metro cluster, 2-node cluster.
* Podpora file snapshot technológie pre súborové služby s API rozhraním pre integráciu s externými zálohovacími systémami, podpora storage reclamation a UNMAP pre súborové služby.
* Podpora enkrypcie prenosu dát bez potreby inštalácie dodatočných softvérových komponentov dát 3-tej strany
* Podpora enkrypcie dát s využitím dodatočných softvérových komponentov dát 3-tej strany / externý key manažment server
* Podpora enkrypcie uložených dát, prenášaných dát, tieto technológie musia byť na sebe nezávisle konfigurovateľné a využiteľné

**Požiadavky na dostupnosť**

* Riešenie musí byť navrhnuté ako vysoko dostupné. Riešenie musí podporovať automatizovanú bezvýpadkový prevádzku pri zlyhaní komponentov / nodov a počas pravidelnej údržby prostredia
* Podpora s možnosťou budúceho rozšírenia o replikácie na vzdialenú lokalitu v stretched / metro cluster režime bez nutnosti inštalácie dodatočných hardvérových a softvérových komponentov, podpora storage politík pre konfiguráciu a riadenie prevádzky virtuálnych serverov v prostredí stretched / metro cluster.

**Požiadavky na Manažment a prevádzku**

* Diskové pole musí umožňovať správu všetkých jeho funkčných vlastností , riadenie a monitorovanie v rámci centralizovaného riadiaceho nástroja pre prostredie hypervízora bez potreby využitia alebo inštalácie dodatočných komponentov.
* Inštalácia a konfigurácia diskového poľa musí byt realizovateľná formou nástroja s grafickým prostredím, bez potreby použitia CLI a skriptov
* Riešenie musí podporovať unifikovanú správu životného cyklu hardvérovú aj softvéru v prostredí centrálneho nástroja pre manažment prostredia. Servisná podpora
* Súčasťou riešenia musí byť kontinuálny monitoringu dátovej prevádzky na diskovom poli pre zabezpečenie integrity dát
* Súčasťou riešenia musí byť proaktívny monitoring s nepretržitým automatizovaným analyzovaním a vyhodnocovaním systémových stavov riešenia s možnosťou priameho využitia týchto informácií podporou výrobcu.
* Možnosť bezplatného prechodu na najnovšiu softvérovú verziu produktu počas platnosti servisného kontraktu

**Požiadavky na bezpečnosť:**

* Podpora single-sign-on autentifikácie pre prístup do manažment rozhrania a podpora role-based prístupu užívateľov
* Podpora Secure-boot technológie pri štarte hypervízora
* Z bezpečnostných dôvodov sa vyžaduje serverový hypervízor s minimálnym attack surface, nie plnohodnotný operačný systém

**Požiadavky na správu:**

* Centralizovaný manažment prostredia umožňujúci správu viacerých virtualizovaných prostredí / clustrov, možnosť konfigurovania nástroja pre manažment v režime high availability
* Všetky funkcie potrebné pre konfiguráciu a prevádzku musia byť prístupné v rámci grafického webového rozhrania, bez potreby využitia CLI alebo skriptov
* Prostredie musí umožňovať monitorovanie stavu prostredia, výkonových a kapacitných charakteristík v grafickom rozhraní
* Riešenie musí disponovať integrovaným nástrojom na plánovanie a realizáciu upgradov softvérových komponentov.
* Licencie pre centralizovaný manažment a správu virtualizovaných prostredí, napríklad (VMware Vsphere Enterprise Plus), musia byť súčasťou dodávky.

**Požiadavky na servisnú podporu:**

* Poskytovanie softvérových záplat výrobcom virtualizačného softvéru po dobu 24 mesiacov
* Vytváranie supportných incidentov telefonicky, emailom
* Možnosť bezplatného prechodu na najnovšiu softvérovú verziu produktu počas 24 mesiacov
* Poskytovanie servisnej podpory v režime 24x7 po dobu 24 mesiacov od dodania

Ak niektorý z použitých technických parametrov, alebo rozpätie parametrov identifikuje konkrétny typ výrobku, alebo výrobok konkrétneho výrobcu, kupujúci umožní nahradiť takýto výrobok ekvivalentným výrobkom alebo ekvivalentom technického riešenia pod podmienkou, že ekvivalentný výrobok alebo ekvivalentné technické riešenie bude spĺňať úžitkové, prevádzkové, priestorové a funkčné charakteristiky, ktoré sú nevyhnutné na zabezpečenie účelov, na ktoré sú uvedené tovary určené.

**Príloha č.2 Návrh na plnenie kritérií**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **P.č.** | **Názov** | **Identifikácia tovaru/produktu** *(uchádzač uvedie názov a verziu)* | **Merná jednotka****(MJ)** | **Počet MJ****(a)** | **Cena za mernú jednotku v EUR bez DPH****(b)** | **Celková cena v EUR bez DPH** (za počet MJ)**(c)** = (a) x (b) | **Suma DPH****(20%) v EUR\*****(d)** | **Celková cena v EUR s DPH**(za počet MJ)\*\* **(e) =** (c) + (d) |
|  **1.** | **Kompatibilný a integrovateľný blade do serverovej blade infraštruktúry** |  | **ks** | **8** |  |  |  |  |
| **2.** | **Hyperkonvergované riešenie (HCI)** |  | **ks** | **2** |  |  |  |  |
| **3.** | **Datacentrový sieťových prepínač** |  | **ks** | **1** |  |  |  |  |
| **4.** | **Hypervízor (virtualizačná platforma)** |  | **ks** | **16** |  |  |  |  |
| **Celková cena za celý predmet zákazky v EUR bez DPH** |  |  |  |
| **Suma DPH (20%) v EUR** |  |  |  |
| **Celková cena za celý predmet zákazky v EUR s DPH** |  |  |  |

*\* V prípade, ak uchádzač nie je zdaniteľnou osobou pre DPH, stĺpec (d) nevypĺňa.*

*\*\* V prípade, ak uchádzač nie je zdaniteľnou osobou pre DPH, v stĺpci (e) uvedie sumu zo stĺpca (c).*

 *V prípade, ak je uchádzač zahraničnou osobou, uvedie v stĺpci (e) sumu zo stĺpca (c) bez DPH platnej v krajine sídla uchádzača, navýšenú o aktuálne platnú sadzbu DPH v SR. DPH odvádza v prípade úspešnosti jeho ponuky verejný obstarávateľ.*

*V prípade, ak uchádzač je zdaniteľnou osobou pre DPH, uvedie v stĺpci (e) sumu zo stĺpca (c) navýšenú o aktuálne platnú sadzbu DPH v SR.*

**Príloha č. 3 - ZOZNAM SUBDODÁVATEĽOV**

**Obchodné meno predávajúceho:**

**Sídlo alebo miesto podnikania predávajúceho:**

**IČO:**

Dolu podpísaná osoba oprávnená konať za predávajúceho týmto čestne vyhlasujem, že na realizácii predmetu zákazky s názvom ......

* sa nebudú podieľať subdodávatelia a celý predmet uskutočníme vlastnými kapacitami.
* sa budú podieľať nasledovní subdodávatelia:

|  |  |  |  |  |  |
| --- | --- | --- | --- | --- | --- |
| **Obchodné meno/názov/meno a priezvisko** | **Sídlo/ adresa pobytu** | **IČO/dátum narodenia** | **Predmet subdodávky** | **Plnenie v %** | **Oprávnená osoba (meno, adresa, dátum narodenia)** |
|  |  |  |  |  |  |
|  |  |  |  |  |  |
|  |  |  |  |  |  |

\*(ďalších doplniť podľa potreby)

V .......................... dňa ...................

 .................................................................

 podpis štatutárneho orgánu predávajúceho

alebo člena štatutárneho orgánu alebo inej oprávnenej osoby konať za predávajúceho

***Poznámka \**** *(doplniť podľa potreby)*